Joshua Pulumo Mohapeloa

Joshua Pulumo Mohapeloa (1908-1982) was 'n prominente koormusiekkomponis in Sesotho, die moedertaal van die Basotho-bevolking in Suider-Afrika.

Vroeë lewe 
Joshua Mohapeloa, 'n lid van die Bataung-stam, is in Molumong in Lesotho gebore. Sy familie het hul bekeer tot die Christengeloof in die 19de eeu. Beide sy oupa Joel Mohapeloa en sy vader Joel Mohapeloane Mohapeloa was predikante, en uit sy werke blyk dit dat die Christengeloof Joshua beïnvloed het. Na voltooiing van sy basiese skoolopleiding het Joshua Mohapeloa hom ingeskryf by die PEMS (Paris Evangelical Missionary Society) se sendinginstelling Morija Training College van 1923 tot 1927. Dit was aan die Morija Training College waar hy musiek en musiekonderrig studeer en in 1927 sy Junior Sertifikaat behaal het.

Opvoeding 
In 1928 het Mohapeloa by Fort Hare College ingeskryf en in 1929 sy onderwysopleiding voltooi. Hy het ook aan die Universiteit van die Witwatersrand studeer en 'n student van Percival Kirby geword.

Musiekinvloed 
Van die vroeë dertigerjare tot 1937 was Mohapeloa aktief as koormeester van die destydse Morija Koor. 'n Aantal van Mohapeloa se eie werke is gedurende hierdie tyd deur die koor uitgevoer. In 1935 word sy eerste versameling komposisies, getiteld "Meloli le Lithalerre tsa Afrika", uitgegee deur die Morija Printing Press en Book Depot. Hy is bekend vir die samestelling van musiekwerke wat Sesotho-temas met Westerse style vermeng het. Sy ambisie is soms gedoof, soos blyk uit die korrespondensie tussen T. Mashologu, raadgewer in die Kantoor van die Hoë Kommissie van Lesotho in Londen, en Hugh Tracey;  en in die woorde van Bonisile Gcisa ('n skrywer en kenner van Afrikakoormusiek) tydens 'n herdenkingsgeleentheid ter ere van Johsua Mohapeloa in 2015, waar Gcisa verklaar het dat Joshua Mohapeloa 'n aantal uitdagings in die gesig gestaar het, waaronder pogings deur die sendelinge om sy talent te onderdruk.

Toekennings 
Joshua Mohapeloa is in 1961 deur die Britse regering tot die Orde van die Britse Ryk (OBE) toegelaat. In 1974 word hy bekroon as Ridder-bevelvoerder van Ramts'eatsane deur Lesotho. Hy staan verder bekend as die prysdigter van die Koninkryk van Lesotho. Die Nasionale Universiteit van Lesotho het in 1978 'n eredoktorsgraad (ere D.Litt.) aan hom toegeken.

Publikasies 

 'Kroninglied' in 1937. Oorspronklik het hierdie werk die kroning van koning George VI van Engeland gevier. Deur aanpassings en herdrukke in 1945, 1955, 1966 en 1980, met die weergawe van die middel-1970s omskep in 'Lesotho Lefa la Rōna' (Lesotho Our Heritage) 
 Meloli le Lithallere tsa Afrika I [Afrikaliedere en eietydse harmonisering boek 1]. Voorwoord deur Akim. L. Sello, Voorwoord deur JP Mohapeloa. Morija, Lesotho: Morija Sesuto Book Depot. 1935; 1953; 1977; 1983; 1988. [32 liedjies] 
 Meloli le Lithallere tsa Afrika II. Morija, Lesotho: Morija Sesuto Book Depot. 1939; 1945; 1955; 1980; 1996. [32 liedjies]  
 Meloli le Lithallere tsa Afrika III. Morija, Lesotho: Morija Sesuto Book Depot. 1947; 1966; 1977; 1983; 1988. [28 liedjies]  
 Khalima-Nosi tša 'Mino Oa Kajeno [Skitterende voorbeelde van vandag se musiek]: benut die belangrikste kenmerke van moderne Afrikamusiek. Voorwoord deur JP Mohapeloa. Morija: Morija Sesuto Book Depot. 1951; 2002. [5 liedjies]
 Kersfees, Balisa, Hosanna, O, phokolang, Molimo ke moea, Silevera le gauda, Ahe, Moren'a Khanya! en Na le 'na? in Hosanna: Lipina tša Kereke [Hosanna: Church Songs], Morija: Morija Sesuto Book Depot. 1955 [tweede druk]. [liedjies 1, 2, 4, 10, 19, 20, 22, 24]
 Lifela tsa Sione [Songs of Zion], Morija: Morija Sesuto Book Depot, 1ste uitg. 1844; vele kere herdruk, laaste herdruk 2010. [Gesang 445 (= Hosanna 19)]
 Butha-Buthe, Leheshe-heshe, Lehlomela la Thesele le letle-letle, Leribe, Maloti a Lesotho, en Quthing, in Binang ka Thabo [Sing met vreugde] Mazenod: Mazenod Institute, 1963  
 Meluluetsa ea Ntšetso-pele le Bosechaba Lesotho [Volksliedere vir die ontwikkeling van die Lesotho-nasie]. Voorwoord deur Dibarata Ghosh. Voorwoord deur JP Mohapeloa. Kaapstad: Oxford University Press. 1976. [25 liedjies]  
 Mohapeloa, JP 1976. 'Selelekela' [Voorwoord]. In Meluluetsa ea Ntšetso-pele le Bosechaba Lesotho, JP Mohapeloa, 13-14. Kaapstad: Oxford University Press.

Verwysings

Verdere leeswerk 

 African Composers Edition (2018). Recordings of Mohapeloa.
 African Music Society. [n.d., 1948a]. "List of Members at 30th April 1948." Cape Town: University of Cape Town Museums and Archives, P.R. Kirby Collection, file BC750/A.
 Coplan, David B. 1994. In the Time of Cannibals: The Word Music of South Africa’s Basotho Migrants. Chicago: The University of Chicago Press.
 Huskisson Collection. [n.d. mid-1960s]. Huskisson Collection, South African Music Rights Organisation (SAMRO) Archive: file ‘Mohapeloa, J.P.
 Lucia, Christine (2007). "Travesty or Prophecy? Views of South African Black Choral Composition ", in Eric Akro, Maria Smit and Stig-Magnus Thorsén (eds) Music and Identity: Transformation and Negotiation, Stellenbosch: Sun Press, pp. 161–180.
 Mashologu, Mothusi. 2009. ‘Through the Glass Darkly: Reflections on Morija in the Decade between 1945 and 1955, and the Precious Heritage of the Church of Basutoland’. In Mekolokotoane Kerekeng ea Evangeli Lesotho / Jubilee Highlights 1833-2008, ed. S. Gill et.al., 135-150. Morija: Morija Museum & Archives.
 Mohapeloa, J.P.[sic] and M.K. Phakisi. 1997. ‘Likheleke tša Pina Sesothong’ [‘The Eloquence of Song in Sesotho’]. Unpublished monograph, transl Mantoa Smouse.
 South African Broadcasting Corporation. 1989. Ho lla noto [The sound of a note]: Composer J.P. Mohapeloa. Documentary made for TV3 series Mmino, broadcast 24.12.1989.
 Vokwana, Thembela. 2004. Expressions in Black: A History of South African Black Choral Music “Amakhwaya / Iikwayala”. Pretoria: Unpublished essay.

Lesotho
Geboortes in 1908
Sterftes in 1982